CELEX: 32007D0021(01)
Language: el
Date: 2007-12-17 00:00:00
Title: 2008/121/ΕΚ: Απόφαση της Ευρωπαϊκής Κεντρικής Τράπεζας, της 17ης Δεκεμβρίου 2007 , που τροποποιεί την απόφαση ΕΚΤ/2006/17 σχετικά με τους ετήσιους λογαριασμούς της Ευρωπαϊκής Κεντρικής Τράπεζας (ΕΚΤ/2007/21)

16.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 42/83
            
         
      ΑΠΌΦΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   
   της 17ης Δεκεμβρίου 2007
   που τροποποιεί την απόφαση ΕΚΤ/2006/17 σχετικά με τους ετήσιους λογαριασμούς της Ευρωπαϊκής Κεντρικής Τράπεζας
   (ΕΚΤ/2007/21)
   (2008/121/ΕΚ)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, και ιδίως το άρθρο 26.2,
   Εκτιμώντας τα ακόλουθα:
   
               (1)
            
            
               Η απόφαση ΕΚΤ/2006/17, της 10ης Νοεμβρίου 2006, σχετικά με τους ετήσιους λογαριασμούς της Ευρωπαϊκής Κεντρικής Τράπεζας (1) (ΕΚΤ) δεν περιέχει ειδικούς κανόνες για την κεφαλαιοποίηση του κόστους που αφορά την κτήση ασώματων στοιχείων του ενεργητικού. Για λόγους σαφήνειας ενδείκνυται η εισαγωγή κανόνα που να προσδιορίζει την τρέχουσα πρακτική.
            
         
               (2)
            
            
               Το άρθρο 14 παράγραφος 2 της κατευθυντήριας γραμμής ΕΚΤ/2007/2, της 26ης Απριλίου 2007, σχετικά με το Διευρωπαϊκό Αυτοματοποιημένο Σύστημα Ταχείας Μεταφοράς Κεφαλαίων και Διακανονισμού σε Συνεχή Χρόνο (TARGET2) (2) προβλέπει ότι το σύστημα TARGET2 θα αντικαταστήσει το υφιστάμενο σύστημα TARGET. Η μετάπτωση των εθνικών κεντρικών τραπεζών (ΕθνΚΤ) των κρατών μελών που έχουν υιοθετήσει το ευρώ (εφεξής «συμμετέχοντα κράτη μέλη») στο TARGET2 θα πραγματοποιηθεί σύμφωνα με το χρονοδιάγραμμα του άρθρου 13 της κατευθυντήριας γραμμής ΕΚΤ/2007/2. Επίσης, ορισμένες ΕθνΚΤ κρατών μελών που δεν έχουν υιοθετήσει το ευρώ θα συνδεθούν με το TARGET2 βάσει ξεχωριστών συμφωνιών με την ΕΚΤ και τις ΕθνΚΤ των συμμετεχόντων κρατών μελών. Καθίσταται συνεπώς αναγκαίο να τροποποιηθούν οι αναφορές της απόφασης ΕΚΤ/2006/17 στο «TARGET»,
            
         ΑΠΟΦΑΣΙΖΕΙ:
   Άρθρο 1
   Τροποποιήσεις
   Η απόφαση ΕΚΤ/2006/17 τροποποιείται ως εξής:
   
               1.
            
            
               Παρεμβάλλεται το ακόλουθο άρθρο 10α:
               «Άρθρο 10α
               Σύνθετα μέσα
               Η λογιστική μεταχείριση των σύνθετων μέσων πραγματοποιείται σύμφωνα με το άρθρο 9α της κατευθυντήριας γραμμής ΕΚΤ/2006/16.»
            
         
               2.
            
            
               Το παράρτημα Ι της απόφασης ΕΚΤ/2006/17 τροποποιείται σύμφωνα με το παράρτημα της παρούσας απόφασης.
            
         Άρθρο 2
   Τελική διάταξη
   Η παρούσα απόφαση αρχίζει να ισχύει την 1η Ιανουαρίου 2008.
   
      Φρανκφούρτη, 17 Δεκεμβρίου 2007.
      
         
            Ο Πρόεδρος της ΕΚΤ
         
         Jean-Claude TRICHET
         
      
   
   
      (1)  ΕΕ L 348 της 11.12.2006, σ. 38.
   
      (2)  ΕΕ L 237 της 8.9.2007, σ. 1.
   
      ΠΑΡΑΡΤΗΜΑ
      Το παράρτημα Ι της απόφασης ΕΚΤ/2006/17 τροποποιείται ως εξής:
      
                  1.
               
               
                  Στον πίνακα με τίτλο «Ενεργητικό» και όσον αφορά το στοιχείο ισολογισμού 11.2 («Ενσώματα και ασώματα πάγια στοιχεία ενεργητικού»), στο τέλος του αντίστοιχου κειμένου της στήλης με τίτλο «Αρχή αποτίμησης» προστίθεται η ακόλουθη πρόταση:
                  «Το κόστος των ασώματων στοιχείων του ενεργητικού περιλαμβάνει την τιμή κτήσης τους. Κάθε άλλο άμεσο ή έμμεσο κόστος αντιμετωπίζεται ως έξοδο.»
               
            
                  2.
               
               
                  Η λέξη «TARGET» αντικαθίσταται από τις λέξεις «TARGET/TARGET2» στις ακόλουθες διατάξεις:
                  
                              α)
                           
                           
                              στον πίνακα με τίτλο «Ενεργητικό», στο στοιχείο ισολογισμού 9.3· και
                           
                        
                              β)
                           
                           
                              στον πίνακα με τίτλο «Παθητικό», στα στοιχεία ισολογισμού 6 και 10.2.